ང་ནི་རང་གི་བླ་མ་དང་།མཆེད་གྲོགས།སློབ་མ་དང་གྲོགས་པོ་ཕལ་ཆེ་བ་བཅས་མཉམ་འབྲེལ་བ་བཟང་པོ་འཇོག་ཐུབ་པའི་སྐལ་བ་བཟང་པོ་བྱུང་།ཉེས་སྐྱོན་གྱིས་མ་གོས་པ་མིན་ཙང་ང་ལ་ཡང་མཛའ་འབྲེལ་ལ་དོ་ཕོག་གི་དཀའ་ངལ་དེ་འཕྲད་ཀྱི་ཡོད།ངས་འཚེ་བ་མེད་པའི་ཀུན་སློང་དང་ལྷག་བསམ་རྣམ་དག་ངང་མཛའ་འབྲེལ་ཡོད་པ་རྣམས་གང་ཐུབ་སྐྱོང་ཐབས་བྱེད་ཀྱི་ཡོད།རྗེས་སུ་ཡི་རང་དང་མཉམ་དུ་འཚེ་བ་མེད་པའི་ཀུན་སློང་དགོས་རྒྱུ་གལ་ཆེན་པོ་རེད།ཡང་སྐབས་རེ་རྗེས་སུ་ཡི་རང་ཡོད་ཟེར་དུས་རང་གི་ཀུན་སློང་ཡང་དག་ཡིན་ནམ་བཅོས་མ་ཡིན་ལ་ངེས་པར་བརྟག་དགོས་ཀྱི་རེད།ཀུན་སློང་ངན་པ་ཡིན་ན་བྱ་བ་བཟང་པོའང་ངན་པར་འགྱུར་བ་ཡིན།དེས་ན་ང་ཚོས་རང་གི་ཀུན་སློང་ལ་རྒྱུན་དུ་བརྟགས་དཔྱད་བྱེད་དགོས།